Alaldusdiood - Vikipeedia, vaba entsüklopeedia

# Alaldusdiood

### Allikas: Vikipeedia

Alaldusdioodid on ette nähtud vahelduvvoolu muundamiseks alalisvooluks toite otstarbel. Seega on nad suurevoolulised dioodid, mille lubatav pärivool on mõnesajast milliamprist sadade ampriteni. Dioode, mille lubatav pärivool on suurem kui 10A, nimetatakse ka jõudioodideks. Sageli valmistatakse alaldusdioode dioodsiIdadena, kus sildlülitusse ühendatud dioodid on paigutatud ühisesse kesta.

Lubatav vastupinge ulatub alaldusdioodidel sadadest tuhandete voltideni.

## [redigeeri] Töösagedused ja taastumiskestus

Töösagedused olid varem alaldusdioodidel madalad ja reeglina ei ületanud 5 kHz. Praeguseks, tänu muundamisega toiteplokkide laiale levikule, ulatuvad need aga sadade kilohertsideni. Sellest tulenevalt liigitavad mõned firmad alaldusdioode vastusuunatakistuse taastumiskestusest sõltuvalt tavalisteks, kiireteks ja ülikiireteks alaldusdioodideks. Nendest tavalistel taastumiskestust tn ei normeerita, kiiretel on see >100 ns ja ülikiiretel <100 ns. Eri liigina vaadeldakse tavaliselt ka Schottky alaldusdioode, mis tänu väikesele päripingelangule (UF < 0,5 V) on eriti sobivad madalapingelistes alaldites kasutamiseks. Schottky dioodide taastumiskestus võib olla eriti väike, isegi < 1,5 ns.

Välja otsitud andmebaasist "http://et.wikipedia.org../../../a/l/a/Alaldusdiood.html"

Kategooriad: Elektroonika | Elektrotehnika

##### Views

- Artikkel
- Arutelu
- Viimane redaktsioon

##### Otsi